
Resumé: De seneste ar har der været stigende fokus pa miljøets betydning for udvikling af 
eliteidreetsudovere. Det er sket ud fra en erkendelse af, at hvis man ønsker at forstå de fakto- 
rer, der medvirker til eller begrænser en udovers sportslige udvikling, er det ikke nok kun at 
studere den enkelte atlet, men hele miljget, som udoveren udvikler sig i. Formalet med dette 
kapitel er at undersøge, hvad der karakteriserer et succesfuldt eliteidreetsmiljo i dansk bad- 
minton, dvs. et eliteidrætsmiljø, der kontinuerligt formar at skabe seniorresultater pa højeste 
internationale niveau og vinde medaljer ved EM, VM og OL. Undersøgelsen var et casestudie 
af eliteidreetsmiljoet i Badminton Danmark (BD). Der er indsamlet data fra interviews med 
spillere, trænere og ledere, observationer under træning og turneringer, interne moder og ana- 
lyse af dokumenter. Miljøet var centreret omkring en selvforståelse baseret pa "os mod resten 
af verden’, og en grundlæggende værdi i miljøet var at skabe intelligente spillere og samtidig 
have fokus pa individuel udvikling igennem høj treeningskvalitet. Organisationskulturen var 
konstrueret som: 1) et veldokumenteret, kvalitetsorienteret og dialogbaseret læringsmiljø, 2) 
et miljø med hard intern konkurrence og 3) et miljø med nære rollemodeller. 


Nogleord: badminton, sportspsykologi, elitesport, talentudvikling, organisationspsykologi 


Abstract: In recent years there has been an increased focus on the importance of the environ- 
ment for the development of elite athletes. In order to understand the factors that contribute 
to or limit an athlete’s sporting development, it is not enough to study only the individual but 
the whole environment in which the athlete develops. The purpose of this chapter is to inves- 
tigate what characterizes a successful elite sport environment in Danish badminton. An elite 
sports environment that continuously manages to create senior results at the highest interna- 
tional level and win medals at the European championships, the World championships and 
the Olympics. The study was organized as a case study of the national elite sports center in 
Badminton Denmark (BD). Data was based on interviews with players, coaches and manag- 
ers, observations on training and in competitions, meetings and analysis of documents. The 
environment was centered on self-understanding based on “us against the rest of the world” 

and a fundamental value in the environment was to create intelligent players while focus- 
ing on individual development through high training quality. The organizational culture was 
characterized by being: 1) a well documented, quality oriented and dialogue-based learning 
environment, 2) an environment with hard competition and 3) an environment with proximal 
role models. 


Keywords: badminton, sport psychology, elite sport, talent development, organizational 
psychology 


Introduktion 


I de senere ar er der kommet et øget fokus pa at se pa miljøets betydning 
for talentudvikling. At se pa miljøet som en faktor i talentudvikling har 
dog ikke været en tilgang, der har præget forskningen. Forskningen har 
igennem arene været domineret af henholdsvis at se pa talent som noget 
medfødt (nature) eller et spørgsmål om antallet af treeningstimer som 
afgørende for udvikling (nurture). I forlængelse af disse tidligere trends 
indenfor talentforskning sa er det i dag muligt at identificere tre sammen- 
hængende, men forskellige perspektiver i forståelsen af talent, nemlig et 
biologisk, et psykologisk og et socialt perspektiv. Hvert af disse perspek- 
tiver angiver også en retning for, hvordan trænere eller andre praktikere 
(fx sportspsykologiske konsulenter) arbejder med den unge atlet i talen- 
tudviklingsprocessen (Stambulova, 2009). For det første er der det biolo- 
giske perspektiv, hvor talent refererer til en atlets medfødte potentiale eller 
begavelse (fx antropometriske data, muskelstruktur) (Stambulova, 2009). 
I dette perspektiv arbejder trænere og praktikere med identifikation og 
udvælgelse af de atleter, der har størst potentiale for succes. For det andet 
er der et psykologisk perspektiv, der anser talent som atleternes erhver- 
vede evner, kompetencer og færdigheder, der ligger til grund for atletens 
præstation og understøtter transitionen til eliteniveau (Stambulova, 2009). 
I det psykologiske perspektiv vil trænere og praktikere undersøge den 
optimale vej for en atlet til eliteniveau med hensyn til specialisering og 
forskellige typer træning. De to første perspektiver afspejler ”nature ver- 
sus nurture”-debatten i sportspsykologi (Stambulova, 2009). Endelig kan 
talent forstås i forhold til interaktioner i det specifikke talentudviklings- 
miljø. Hvad kendetegner miljøer og programmer, der formår kontinu- 
erligt at producere top-level-atleter (Henriksen, Stambulova, & Roessler, 
2011)? De seneste år har der været stigende fokus på miljøets betydning 

for udvikling af eliteidrætsudøvere. Det er sket ud fra en erkendelse af, at 
hvis man ønsker at forstå de faktorer, der medvirker til eller begrænser en 
atlets sportslige udvikling, er det ikke nok kun at studere den enkelte atlet 
isoleret, men hele miljøet, som atleten udvikler sig i. 

Formålet med dette kapitel er at undersøge, hvad der karakteriserer 
succesfulde eliteidrætsmiljøer, dvs. eliteidrætsmiljøer, der igen og igen 
formår at skabe seniorresultater på højeste internationale niveau og kon- 
tinuerligt vinde medaljer ved EM, VM og OL. Miljøet i denne undersø- 
gelse afviger fra tidligere forskning, da fokus ikke kun er på at undersøge 
talenter, men også eliteatleter i miljøet. Undersøgelsen bygger på tidli- 
gere modeller for at beskrive miljøet (Henriksen, Roessler, & Stambulova, 
2010a; 2010b; 2011). 

Henriksen og kollegaers (2010a; 2010b; 2011) holistiske økologiske til- 
gang beskriver miljøet som en række komponenter, der interagerer på 
forskellige niveauer eller lag, såkaldte mikro- og makromiljøer indenfor 
atletik, kajak og sejlads. I de senere år er der med udgangspunkt i den 
holistiske økologiske tilgang foretaget lignende studier indenfor håndbold 
(Storm, 2015) og fodbold (Larsen, Alfermann, Henriksen, & Christensen, 
2013). I den holistiske økologiske tilgang illustreres miljøet ved et centrum 
(mikromiljøet), der spreder ringe ud i omkringliggende og perifere mil- 
jøer, som i varierende grad og ofte indirekte påvirker atleten i centrum 
af mikromiljøet. Det handler om at se på atletens relation til træneren, 
skolen, familien og klubben. Disse miljøer har hver især en betydning i sig 
selv, men relationerne er også vigtige. Som et konkret eksempel kan næv- 
nes, at et godt og fleksibelt samarbejde mellem skolen og klubben kan gøre 
hverdagen lettere for atleten og bidrage til øget fokus på træning i hverda- 
gen. Derudover er der makromiljøet (sociale sammenhænge), som atleten 
ikke direkte indgår i, men som alligevel påvirker atleten. Det kan fx være 
uddannelsessystemet med fleksible eller rigide eksamensordninger. Mil- 
jø-modellen beskriver relationer og roller i det enkelte miljø, men ikke 
baggrunden for miljøets succes. Miljø-succesfaktormodellen beskriver, 
hvordan miljøets forskellige forudsætninger (økonomi, trænere, materiel) 
påvirker processen i miljøet (træning, træningslejre, konkurrence), som 
tilsammen påvirker individets udvikling og organisationskulturen. Disse 
faktorer er afgørende for miljøets succes. Den holistiske økologiske tilgang 

adskiller sig således fra den biologiske og psykologiske tilgang til talent og 
er baseret pa hele miljøet. Miljøet som helhed spiller en afgørende rolle for 
udvikling og succes i miljøet. Det er med andre ord en nyere trend, hvor 
det ikke længere er nok at studere den enkelte atlet isoleret, men hele mil- 
jøet må medtages for at beskrive eliteidrætsmiljøer. 


Metode 
Introduktion til miljøet 


Badminton Danmark (BD) har igennem 50 år formået at producere 
idrætsudøvere, der kunne gøre sig gældende på højeste internationale 
niveau i en meget kompetetiv idrætsgren, hvor især lande i Asien inves- 
terer massivt og har langt flere ressourcer, både befolkningsmæssigt og 
økonomisk, end Danmark. På trods heraf har Danmark formået at holde 
sin placering blandt de tre bedste lande i verden og har igennem de seneste 
10 år vundet adskillige VM-medaljer og taget medaljer ved de olympiske 
lege i 1996, 2000, 2004 og 2012. BD lever derfor op til kriterierne for et 
succesfuldt eliteidrætsmiljø. 


Undersøgelsens baggrund 


Undersøgelsen blev foretaget som et kvalitativt orienteret casestudie. 
Maaløe (2004) definerer et casestudie som en ”empirisk undersøgelse, der 
undersøger fænomener i sin virkelige kontekst” (s. 5). Casestudiet er en stra- 
tegi til empirisk at udforske udvalgte nutidige fænomener i deres naturlige 
sammenhæng ved hjælp af flere datakilder (Robson, 2002). Et casestudie 
giver forskerne mulighed for at undersøge holistiske og meningsfulde begi- 
venheder (Yin, 2009) og er brugbart i undersøgelser, hvor mange forskellige 
variabler kan påvirke resultaterne, og hvor det ikke er muligt at kontrollere 
disse variabler (Kruuse, 2008). Af disse grunde var casestudiet et passende 
metodologisk valg for denne undersøgelse. Undersøgelsen har været en 
”en kontinuerlig dialog mellem teorier, genererede data og vores fortolk- 
ning, hvilket forhåbentlig vil føre til en mere komplet forståelse af miljøet 
(Maaløe, 2004). Førsteforfatteren fik igennem Team Danmark kontakt til 
BD. En repræsentant fra Team Danmark, sportschefen og en landstræner 

fra BD og førsteforfatteren mødtes derefter og afklarede undersøgelsens 
formål. Efterfølgende aftalte førsteforfatteren med landstræneren, hvornår 
undersøgelsen ville starte og dens varighed. Undersøgelsen af BD er base- 
ret på data fra flere forskellige områder: 1) 11 semi-strukturerede interviews 
med sportschef, landstrænere, unge talenter, elitespillere og en tidligere 
landsholdsspiller, 2) deltagerobservation under træning, interne møder 
(mellem sportschef og trænere), kamptræning, briefing før kamp (mellem 
træner og spiller), til turnering / kamp (Denmark Open) og opsamling og 
feedback efter kamp (mellem træner og spiller) (i alt 84 timer i miljøet) og 
3) analyse af dokumenter, artikler, træningsplaner, sæsonplaner, live TV 
fra turneringer, elitestrategi og interne dokumenter i BD. 


Resultater 
Beskrivelse af BD som elitemiljø 


Denne undersøgelse fokuserede på BD's elitespillere og professionelle afde- 
ling, som til daglig er i Idrættens hus i Brøndby, og er omdrejningspunkt 
for beskrivelse af den empiriske miljø-model af BD (figur 1, empirisk 
model af miljøet i BD). De empiriske modeller af BD, der bliver præsente- 
ret i resultatafsnittet, bygger på Henriksen og kollegaers (2010a) holistiske 
økologiske arbejdsmodeller af henholdsvis relationer og roller i miljøet og 
de faktorer, der ligger til grund for succes i miljøet. I betragtning af at 
alle dele af miljøet er indbyrdes forbundne og påvirker hinanden, viser 
modellen de vigtigste komponenter og forbindelser såvel som strukturen 
af miljøet. Tykkelsen af pilene svarer til graden af forholdet, og overlap af 
komponenter (cirkler) viser tætte relationer og samarbejde i hverdagen, et 
eksempel kunne være forbindelsen mellem staben i Badminton Danmark 
og sportschef og team af trænere. Beskrivelsen af miljøet vil være centreret 
om det sportslige domæne i mikromiljøet. For at fremme læsevenligheden 
er begreber som 'elitetræningsmiljøet' forkortet til miljøet og spillere, der 
er relativt ‘nye’ på træningen og med potentiale til på sigt at begå sig pa 
internationalt topplan, som ’talenter’. Alle relevante medarbejdere i Bad- 
minton Danmark, der til hverdag har at gøre med atleterne, er beskre- 
vet som ’Staben i Badminton Danmark’, og alle ressourcepersoner udefra 
bliver betegnet som ’Eksperter’. 

Figur 1. Empirisk model af BD-elite. 


I centrum i modellen er der en akse af relationer fra staben, sportschef og 
team af trænere til kvinde- og mandeelitespillere og repræsenterede tætte 
og vigtige relationer i mikromiljøet. 


Stab i Badminton Danmark 

Herunder var de organisatoriske kræfter placeret. De medarbejdere der 
sørgede for bookning af baner, bolde og andre praktiske gøremål. Sta- 
ben var i dialog med sportschefen for at forsøge at få hverdagen til at 
glide så let som muligt. Træningsvejlederne, der er tilknyttet Badminton 
Danmark, var placeret her. Relationen mellem staben og sportschefen var 
meget tæt, hvilket gav en stærk forbindelse direkte til spillerne. 


Sportschef og team af trænere 

Omdrejningspunktet i miljøet var en meget stærk relation mellem træ- 
nerteamet og sportschefen i Badminton Danmark. Sportschefen havde 
været tilknyttet Badminton Danmark siden starten af 1990'erne og 

havde haft forskellige ansvarsområder bl.a. uddannelse af elitetrænere, 
talenttræner, landstræner, udenlandsk landstræner og sportschef og nu 
sportschef i DK. Trænerteamet bestod af to mandlige hovedtrænere på 
fuldtid og en kvindelig og en mandlig træner på deltid. To af de mand- 
lige trænere havde tidligere spillet på divisionsniveau i Danmark, den 
tredje havde spillet nationale og internationale turneringer, og den kvin- 
delige træner havde tidligere deltaget på højeste internationale niveau, 
herunder OL. De to hovedtrænere havde været tilknyttet Badminton 
Danmark som landstræner eller assistent i hhv. 2% og 6 ar. På trods af 
position og anciennitet så fremstod trænerne som et team med et fladt 
hierarki. Sportschefen var af den opfattelse, at den enkelte træner skulle 
blive udfordret af de andre i gruppen og være nødt til at argumentere, 
hvilket ikke ville være tilfældet med en enerådig landstræner. Udover 
at den enkelte træner diskuterede beslutninger med de andre, gav det 
også mulighed for at dele viden og undgå indforståethed hos den enkelte 
træner, som sportschefen sagde: 


”For det første bliver landstræneren skarp i, hvad det er, han kigger efter og hvor- 
for det er, at han dømmer, som han dømmer. De andre de får at høre, hvad det 
er for nogle ting, der bliver langt til grund og de andre kan byde ind med, har du 
tænkt over det her, har du set det her. Så derfor så føler jeg, at man kan sige, at 
når man kommer til beslutningsfasen, så er det en velinformeret beslutning, eller 
en beslutning på et fornuftigt grundlag. Folk kan være uenige, og vi kan også ud- 
vikle en indforståethed i vores egen snak osv., men jeg synes, det bearbejder det på 


sådan en måde, at det er det bedste” 


Trænerteamet arbejdede tæt sammen med Team Danmark, og gen- 
nem dette samarbejde modtog de bl.a. informationer om de aftaler, 
spillerne kunne have med eksperter udenom Team Danmark, herunder 
kan nævnes diætister, mentaltrænere, fysiske trænere, fysioterapeuter 
osv. 


Kvinde-/mandeelitegruppen 
Den primære målgruppe var spillere blandt eller med umiddelbart 
potentiale til at være blandt verdensranglistens 10 bedste spillere/par og 

spillere, der var relevante pa Thomas- og Uber Cup-holdet. Andre spillere 
med internationalt potentiale, ambitioner og mod egen betaling, kunne 
efter nærmere aftale medvirke med det formal at skærpe konkurrencen, 
intensiteten og variationen i træningen. Selve antallet af spillere varie- 
rede fra dag til dag, da nogle spillere kunne være til turneringer rundt 
omkring i verden, mens andre var i træningslokalet. 

Spillerne havde en tæt relation til trænerne, der mindede om en fladt 
hierarki. Trænerne beskrev også, at de prøvede at skabe et samarbejde, 
hvor trænerne ikke bare dikterede, men prøvede at skabe nogle rammer, 
hvori spilleren kunne få lov at reflektere over egen udvikling. Udover 
at den enkelte spiller eller par havde en hovedtræner tilknyttet (fx som 
singlespiller), så havde den enkelte spiller også en relation til de andre 
i trænerteamet. I flere tilfælde ville den enkelte spiller ikke have egen 
hovedtræner med til turneringer i udlandet og kunne således stadig få 
feedback fra en anden træner. Denne tætte kontakt med forskellige træ- 
nere i trænerteamet blev anset som er en styrke og havde en betydning for 
læring, som sportschefen beskrev: 


”Vi er ydmyge omkring opgaven og ydmyge omkring, at der er ikke nogen, der 
har den endegyldige sandhed på det her (red. udvikling og resultater). Vi kan ikke 
skrive en bog, der siger, sådan bliver du verdensmester i badminton, fordi der kan 
være forskellige veje. Det udvikler sig hele tiden, så når vi er færdige med bogen, 


så er det noget nyt, der er gældende” 


Som figur 1 viser, så fremstod gruppen af elitespillere opdelt mellem 
mandeelite og kvindeelite, som også viste sig i interviews og observatio- 
ner. Relationerne internt i mandeelitegruppen var på trods af hård intern 
konkurrence præget af en villighed til at dele viden og hjælpe hinanden 
i træningen uanset position i hierarkiet, hvor observationerne viste, at 
dygtigt spil blev anerkendt af den direkte modstander. Denne tilgang 
synes dog ikke entydigt at være gældende hos kvindeeliten, som flere af 
de interviewede kvindeelitespillere bemærkede, og trænerne bemærkede 
i uformelle samtaler med førsteforfatteren. En kvindeelitespiller beskrev, 
hvilken betydning det kan have for miljøet, når der ikke er fokus på 
læring og videndeling. Hun beskrev, at de interne konflikter skabte: ”et 
dårligt træningsmiljø, at der er nogen af de her grupper blandt pigerne, der 

ikke kan træne sammen, og som skaber splid, og som lidt hader hinanden 
og på ingen måde gider at hjælpe hinanden.” 


Talenter 

Miljøet omfattede også en gruppe af unge talenter, der havde potentiale til 
at indgå på lige fod med de etablerede spillere. Disse spillere indgik også 
i relationer, der omfattede trænerteamet, herunder sportschefen og Team 
Danmark, dog uden økonomisk støtte fra Team Danmark. Talenterne 
måtte som alle andre bevise og etablere deres position i miljøet igennem 
progression og resultater. 


Badmintonklubber i Danmark en central 

komponent i makromiljøet 

Klubnetværket i Danmark var enormt godt, og som en af hovedtrænerne 
beskriver: ”en af grundpillerne i dansk badminton er, at der bliver gjort så 
stort et arbejde, og der er sådan et højt vidensniveau ude i klubberne, og at 
der er velfungerende klubber så mange steder rundt om i landet, at vi sam- 
ler talenterne op.” Treenerteamet var også i dialog med klubberne, hvis 
træningsmængden skulle nedjusteres i klubberne op til en stor turnering, 
hvor forbundet havde store mål for den enkelte spiller. Udover et stærkt 
klubnetværk har sportschefen, grundet hans mange år med uddannelse af 
trænere i DK (se også under sportschef), også været med til at skabe bad- 
mintonkulturen i DK. Sportschefens historie i Dansk Badminton havde 
derfor også en central betydning for miljøet i BD, og han havde haft berø- 
ring med miljøet i forhold til træneruddannelse for mange år siden, som 
var grundlaget for talentudviklingen i klubberne, og derudover tidligere 
fungeret som landstræner i BD. 


Uddannelse, job og erhvervsliv 

Trænerteamet, som havde den daglige kontakt med spillerne, var som 
udgangspunkt ikke involverede i jobsituationen. De kunne dog være 
involverede i diskussionen omkring det økonomiske grundlag for at del- 
tage på træningen. Derudover havde de fleste spillere et job ved siden af 
som adspredelse og understøttelse af karrieren. 

Identifikation af succesfaktorer i BD 


Figur 2 (den empiriske udgave af miljo-succesfaktormodellen) opsum- 
merer de faktorer, der påvirker BD’s succes som miljø. Nedenfor præsen- 
terer vi de vigtigste faktorer i forbindelse med forudsætninger, proces, 
spillernes individuelle udvikling og resultater og organisationskulturen 
og til sidst, hvordan det påvirker miljøets succes. 


Individuel 
udvikling 
Treffe valg og autonomi 
Selvstændighed og 
dedikation 
Stort ego og selvtillid 
Sociale færdigheder 
og abenhed 

af verden” 


Forudsætninger Miljøets 


Proces 


Begrænset økonomi Træning Intelligente spillere og succes 
Begrænsede med de bedste a pa personlig Målt på 
faciliteter Konkurrence udvikling medaljer og 
Talentudvikling i Individuelle individuel 


klubber 
Trænere 


udviklingsplaner progression 


Proksimale 
rollemodeller 


Hård 

konkurrence 
”Spis eller bliv 
spist” 


Veldokumentere! 
kvalitetsorienteret 
og dialogbaseret 
læringsmiljø 


KULTUR 


Figur 2. BD's succesfaktorer. 


Forudsætninger 

Trænere og sportschefen nævnte alle, at der var begrænset økonomi i 
BD, og faciliteterne var heller ikke i top i forhold til konkurrenterne. 
Nogle af de mangler, der fremkom under interviews, var ifølge trænere 
og spillere basale ting som restitutionscenter, løbebane, træningscenter 
ved banerne, egen hal og dårligt underlag (på grund af at hallen også 
bliver brugt til andre idrætsgrene). Men på trods af at de dårlige facilite- 
ter, som også ifølge ledelsen kunne være bedre, så beskrev spillerne ikke, 
at det havde en nævneværdig betydning i forhold til deres præstationer, 

som en ung spiller beskriver: ”Vi har jo klaret os rigtig godt indtil nu[...] 
vi klarer os på en anden måde. Så det tror jeg faktisk også er en styrke. 
Vi præsterer bedre fordi det har vi bare altid gjort.” Talentudviklingen i 
de danske badmintonklubber blev beskrevet som en stor resurse. Talen- 
tudviklingen foregik i klubberne, hvorefter spillerne centraliseredes i 
det nationale træningscenter Brøndby, så snart de nåede et vist niveau, 
som var landsholdsaktuelt. Dette betød, at de flyttede til København 
for at træne med de bedste spillere i landet. Trænerne blev ligeledes 
beskrevet som en væsentlig resurse. Sportschefen havde også bevidst 
sammensat trænerteamet ud fra forskellige kompetencer. Alle trænerne 
havde mange års erfaring som trænere, men forskellig baggrund. Én af 
dem havde en universitetsuddannelse, to af dem var tidligere spillere, 
og den sidste var træner-uddannet, hvilket tilsammen dannede et solidt 
grundlag og en bredere indsigt i de daglige udfordringer og udviklingen 
af den enkelte spiller. 


Proces 

Miljøet og træningen handler om andet end gentagelser og antal timer 
på træningsbanen for at nå verdenstoppen. Trænerne var dygtige til at 
motivere, skabe en positiv stemning og ønskede at skabe spillere, der 
kunne tænke og træffe valg på banen. Store dele af træningen fore- 
gik i dialog med spillerne. Spillerne er til mange nationale og inter- 
nationale konkurrencer i løbet af året. I løbet af dagene i Brøndby 
var der ikke mange gange, hvor alle spillere var til stede, fordi spil- 
lerne på forskellige tidspunkter skulle deltage i turneringer i forskel- 
lige dele af verden. Dette påvirkede dog ikke kvaliteten i træningen, 
og udover træningskvalitet så beskrev en tidligere spiller noget om 
danske spilleres konkurrencementalitet som en central komponent i 
BD's succes: 


”Når man spiller kamp mod hinanden, så er du ikke venner mere. Og det er ham 
derovre, der vil slå dig, og du vil gøre alt, selvom det er en almindelig onsdag 
aften i Brøndby som alle andre, så vil du gøre alt. Og der kan godt komme dis- 
kussioner og skænderier, hvis du mener, han har snydt på linjen og så videre, og 


så er du måske sur fem ti minutter efter. Men dagen efter, så er alt glemt. Så er 

alt ved det gamle, og man treener mod det samme mal. Den ting er en ting, som 
mere eller mindre er umulig at skabe andre steder, fordi man ikke har forståelse 
for, at det er okay. Det er en klar forskel, som jeg har oplevet fra det system, jeg 
er i nu, hvor vi prover at soge den intensitet, den villighed til at ville vinde lige- 


gyldigt hvad” 


Kulturen 

Miljøets kultur bestod af tre lag: Artefakter, Skueværdier og Basale Anta- 
gelser. Artefakter var tydelige organisatoriske strukturer og processer, 
såsom fysiske elementer i træningslokalet, logoer, bygninger, materielle 
objekter. Værdier er sociale principper, normer, mål og standarder, som 
organisationen viser til verden, de eksisterer i hovedet på dens medlem- 
mer og tjener som synlige motivationer og begrundelser for handlinger. 
Basale antagelser er underliggende årsager til handlinger. De består af 
overbevisninger og antagelser, der ikke længere sættes spørgsmålstegn 
ved og tages for givet. 

Artefakterne i BD var ikke altafgørende for kulturen. Dog kan det 
nævnes, at et fysisk artefakt i form af et stort banner kunne findes i en 
af træningshallerne med teksten: ”Os mod resten af verden”, som også 
anvendtes af en træner, som sagde: ”vores store ordsprog, det er jo os mod 
verden. Det er at vi hele tiden udfordrer på, at det, vi skal gøre, skal være 
målt med de bedste.” 

Skueværdierne i BD var et ønske om at udvikle intelligente spillere og 
samtidig have fokus på individuel udvikling igennem høj træningskvalitet. 
Sportschefen gav et indblik i, hvad han gerne ville frembringe i de danske 
spillere: 


” [...] men vi vil også gerne udvikle dem til at være selvstændige spillere, hvor man 
klarer sig selv og dermed det element, der er at udvikle sig selv, det ligger meget 
mere i systemet, eller i sagens natur, end hvis det er, vi tager os af dem|...] altså 


udviklingsmål[...] vi skal udvikle nogle spillere, der kan, tør og vil? 


En anden træner beskrev yderligere om forståelsen for at udvikle intel- 
ligente spillere, der skulle kunne træffe uafhængige beslutninger: ”Dem 

der tør at overraske til sidst i kampene og så i øvrigt har niveauet til at 
komme hen til sidst i kampene mod de bedste, det er dem, der vinder.” 
Den individuelle udvikling var et centralt begreb i miljøet og lagde op til 
autonomi, selvstændighed, dedikation og sociale evner, i og med kom- 
munikation var et vigtigt redskab for at have styr på præstationerne til 
træning og i konkurrence. 

Der eksisterede tre indbyrdes afhængige basale antagelser i miljøet: 
1) Veldokumenteret kvalitetsorienteret og dialogbaseret læringsmiljø, 
2) Hård konkurrence -’spis eller bliv spist’ og 3) Proksimale rollemodel- 
ler. Samspillet mellem de tre antagelser var med til at definere miljøet 
i BD. 

1) Veldokumenteret kvalitetsorienteret og dialogbaseret læringsmiljø var 
et omdrejningspunkt og knyttet til sportschefen og trænerteamet. For at 
opretholde et miljø i verdensklasse var der et solidt dokumenteret grund- 
lag for de beslutninger, som blev taget og var kontrolleret af sportschefen. 
Informationerne blev skabt igennem dialog mellem træner og sportschef, 
og alle detaljer blev noteret og ført ind i profiler for den enkelte spiller, 
såsom skader, spilkoncept, kost/ernæring, teknisk/taktisk/fysisk/men- 
tal udvikling og mål. Dette grundlag kaldes af sportschefen ’systemiske 
virkemidler’ og skulle, som navnet antyder, skabe et system til bedre og 
begrundede valg og handlinger i forhold til den enkelte spillers progres- 
sion eller mangel derpå. De systemiske virkemidler var måden, hvorpå 
der blev truffet beslutninger. 

‘Hard konkurrence — spis eller bliv spist” var den anden basale antagelse, 
der lå til grund for miljøet. Hvis spilleren ikke kunne leve op til kravene 
sat af trænerne og sportschefen, så var de klar til at finde en erstatning 
eller lave om på konstellationer i double / mix. Igen var det klart fra den 
daglige ledelse, hvordan det forholdt sig med den hårde konkurrence, 
som en tidligere spiller beskrev: 


”Jamen altså kulturen den er jo hård. Det er jo spis eller bliv spist-agtigt. Altså der 
er ikke plads til svaghed i løbet af de fem dage, du er i Brøndby. Så må du tage 
hjem og slikke dine sår i weekenden. Men de dage der, så er der en kultur, der siger 


altså, det er de stærkeste, der overlever” 

‘Proksimale rollemodeller’ 

Træningen var præget af spillere med internationalt niveau, som var 
aktivt deltagende pa treeningen, og dermed var de indirekte og (u)bevid- 
ste med til at skabe idoler og rollemodeller i forhold til, hvordan der 
skulle trænes. Det blev underbygget af en af trænerne, som sagde: “en af 
vores stærke ting er også, at vi hele tiden, i-gennem generationer, har haft 
rollemodeller i vores system|...] Og det er vigtigt, at de rollemodeller også 
forstår deres roller. Og tager del i det ansvar, det er at være rollemodel.” 
Rollemodellerne i miljøet var også centrale for kvaliteten i træningen og 
havde været det i mange ar, hvilket kan vere en årsag til, at BD har været 
mange ar i verdenseliten. Udover at talenter og yngre spillere dagligt sa 
deres rollemodeller, sa lærte de også, hvad det krævede at na verdenseli- 
ten, men også omkring rollen som hjælper i treeningsovelser, og dermed 
lærte de unge spillere sociale færdigheder, som en spiller beskrev: 


”Fx er Gade er rigtigt god til at få sin oplægger til at være god, fordi man har en re- 
spekt om Gade. Det ville selvfølgelig være perfekt, hvis man havde det for alle spil- 
lere på samme måde, men Gade han har været herinde i, jeg ved ikke hvor mange 
år, og han har bare været den bedste i rigtig lang tid, så hvis man skal ind og lægge 
op på hans bane, så skal du bare se en forskel i oplæggeren. Den er virkelig klar, 
for hvis man laver en fejl, når man er sammen med Gade, så får man det at vide. 
Og når Gade så lægger op til én, så får man også bare sindssygt gode oplæg, så 
det er sådan det der med, at man skal være god til at lægge op til de andre, dem 
der er bedre end en selv, det er faktisk det, man også selv bliver bedre af, så lige så 
snart man kommer herind, så har man sindssygt store forudsætninger for at blive 


rigtig god, men det er én selv, der skal gøre det sidste” 


Individuel udvikling 

Elitespillerne udviklede en lang række færdigheder, der var medvirkende 
til deres succes i badminton. Dataanalysen viste, at spillerne blev dygtige 
til 1) at træffe valg og autonomi (nødvendigt for at kunne træffe valg i 
kampen), 2) at være selvstændige (nødvendigt at vide hvordan du skal 
træne eller balancere fritid og sport), 3) at være dedikerede (der er ikke 
nødvendigvis mange penge i sporten, så som en træner siger, skal du 
”være pioner”), 4) at få et stort ego og selvtillid (nødvendigt hvis du skal 


116 


MILJØETS BETYDNING I ELITESPORT 


overleve i miljøet og spille mod de bedste i verden), 5) at udvikle sociale 
færdigheder og åbenhed (for at kunne hjælpe hinanden i øvelser og give 
feedback selv om man er konkurrenter). I vores observationer viser der 
sig et billede af trænere, der er dygtige til at motivere, skabe en positiv 
stemning, og som ønsker at skabe spillere, der kan tænke og træffe valg 
på banen, som en af de observerede beskriver: 


”Det er første dag, jeg er i Brøndby og observere træningen i BD. Jeg blev taget 
godt imod af trænerne, som kort introducerede mig for spillerne. Stemningen er 
afslappet, og der er godt humør, og trænerne griner og har det sjovt, før træningen 
starter. På trods af den løse stemning er der seriøsitet, når træningen starter. Der 
bliver varmet op med løb rundt i hallen, hvorefter der spilles et opvarmningsspil, 
hvor også trænerne spiller med, hvis der mangler en spiller i træningsøvelsen. Spil- 
lerne og trænerne splitter herefter op i grupper i forhold til single og double med 
hver deres træner. I løbet af træningen er der meget dialog i øvelserne mellem 
træner og spiller. I en kampsituation har en af trænerne fokus på en af de unge 
spillere. I løbet af en halv time er træneren henne og snakke med den unge spiller 
i hvert spilstop. Måden de kommunikerer på er ikke instruerende, men præget af 
specifik, konstruktiv og anerkendende feedback efterfulgt at konstruktive kom- 


mentarer undervejs i øvelsen” 


Miljøets succes 

Når BD evaluerer sin succes, så var de primære dele af ligningen resul- 
tater og individuel progression. Resultaterne var vigtigst, og BD havde 
klare mål for mål og medaljer. Det var dog også vigtigt for BD at have 
spillere i verdenstoppen, og spillernes progression blev målt i resultatmål 
og deres evne til at rykke op på verdensranglisten. 


Refleksioner omkring den holistiske 

økologiske tilgang 

Formålet med dette kapitel var at undersøge, hvad der karakteriserede et 
succesfuldt eliteidrætsmiljø, der igen og igen formåede at skabe senior- 
resultater på højeste internationale niveau og kontinuerligt vinde med- 
aljer ved EM, VM og OL. Når vi ser på resultaterne i dette kapitel, er der 

store ligheder med tidligere forskning indenfor succesfulde miljger. I lig- 
hed med denne forskning besidder BD også støttende treeningsgrupper, 
mulighed for at blive inkluderet i et treeningsfeellesskab, læringsmiljø, 
konstruktiv kommunikation fra trænere og det omgivende nærmiljø, 
nære rollemodeller og treeningsgrupper med bade unge og eliteatleter og 
en stærk og sammenhængende organisationskultur. BD afviger dog fra 
tidligere forskning i succesmiljoer ved at vere et miljo, der inkluderer 
bade talenter og eliteatleter — altså et decideret elitemiljo. Der, hvor BD 
afviger fra anden forskning er ved fokusset pa resultater og individuel 
progression, nødvendigheden af et netværk af talentudviklingsmiljger og 
et veldokumenteret, kvalitetsorienteret grundlag for interne beslutninger 
og opfyldelse af mal for spillere og ledere i organisationen. 

At arbejde ud fra en holistisk okologisk tilgang adskiller sig fra en 
klassisk sportspsykologisk tilgang. Den okologisk tilgang abner nye 
muligheder og inspirerer treenere og praktikere, ikke kun til at arbejde 
med den enkelte atlets sportslige udvikling, men at vere opmærksom 
pa, analysere og arbejde for at skabe et miljø, der støtter atleters udvik- 
ling. At skabe og fastholde en stærk og sammenhængende organisati- 
onskultur og behandle atleter som hele mennesker kan skabe grundlag 
for udvikling af en pakke af psykosociale feerdigheder, som vil vere til 
nytte for atleter ikke kun i deres sport, men ogsa i deres liv uden for 
sporten. En træner eller praktiker, der arbejder fra et økologisk perspek- 
tiv, arbejder ikke kun med de individuelle atleter, men har til formal 
at optimere hele miljøet omkring atleten eller teamet og styrke relatio- 
nerne og dialogen mellem de forskellige dele af miljøet: mellem de unge 
spillere, de professionelle spillere og den sportspsykologiske konsulent 
og træneren. 

